**Príloha č. 1**

**Opis predmetu zákazky**

Vykonávanie odborných prehliadok, odborných skúšok a opakovaných úradných skúšok vrátane asistenčných služieb servisnej organizácie vyhradených technických zariadení zdvíhacích (ďalej len“ VTZ zdvíhacie“) v zmysle vyhlášky Ministerstva práce, sociálnych vecí a rodiny Slovenskej republiky č. 508/2009 Z. z., ktorou sa ustanovujú podrobnosti na zaistenie bezpečnosti a ochrany zdravia pri práci s technickými zariadeniami tlakovými, zdvíhacími, elektrickými a plynovými a ktorou sa ustanovujú technické zariadenia, ktoré sa považujú za vyhradené technické zariadenia ( ďalej len „ vyhláška č. 508/2009 Z.z.“)

Vykonávanie odborných prehliadok, odborných skúšok a opakovaných úradných skúšok vrátane asistenčných služieb servisnej organizácie VTZ zdvíhacích ako sú:

* žeriav a zdvíhadlo s motorovým pohonom, napríklad elektrickým, hydraulickým, s nosnosťou nad 1 000 kg a žeriav a zdvíhadlo s ľudským pohonom nad 5 000 kg vrátane trvalej dráhy žeriavu a dočasnej dráhy žeriavu výložníkového typu - skupina A, písm. a),
* pohyblivá pracovná plošina s motorovým pohonom a s výškou zdvihu nad 1,5 m – skupina A, písm. b),
* osobný a nákladný výťah s povolenou dopravou osôb – skupina A, písm.c/1),
* nákladný výťah s prístupom osôb do klietky – skupina A, písm. c/2),
* nákladný výťah so zakázanou prepravou osôb – skupina A, písm. c/3),
* zdvíhacia plošina s povolenou dopravou osôb a nákladu – skupina A, písm. c/4),
* výsuvný rebrík s motorovým pohonom – skupina A, písm. h)
* žeriav a zdvíhadlo s motorovým pohonom s nosnosťou do 1 000 kg vrátane a s ľudským pohonom s nosnosťou od 1 000 kg do 5 000 kg vrátane – skupina B. písm. a/1),
* vrátok s motorovým pohonom určený na zdvíhanie bremien – skupina B, písm. a/2),
* zdvíhacia rampa – skupina B, písm. d/1),
* zdvíhacia plošina – skupina B, písm. d/2),
* stabilné, mobilné a premiestniteľné servisné zdvíhacie zariadenie, ktoré je určené len na zdvíhanie vozidla – skupina B, písm. d/3),
* zdvíhacie čelo určené na montáž na vozidlo alebo do vozidla, ktoré je určené na nakladanie alebo vykladanie nákladu – skupina B, písm. d/4),
* zvislá posuvná brána s motorovým pohonom s výškou zdvihu nad 2,7 m – skupina B, písm. f).
1. ČASŤ ROZDELENIE TECHNICKÝCH ZARIADENÍ ZDVÍHACÍCH

A. Technické zariadenia zdvíhacie skupiny A podľa druhu sú:

a) žeriav a zdvíhadlo s motorovým pohonom, napríklad elektrickým, hydraulickým, s nosnosťou nad 1 000 kg a žeriav a zdvíhadlo s ľudským pohonom nad 5 000 kg vrátane trvalej dráhy žeriavu a dočasnej dráhy žeriavu výložníkového typu,

b) pohyblivá pracovná plošina s motorovým pohonom a s výškou zdvihu nad 1,5 m,

c) výťah a zdvíhacia plošina, ktorá je trvalou súčasťou budovy a objektu, a to

1. osobný a nákladný výťah s povolenou dopravou osôb,

2. nákladný výťah s prístupom osôb do klietky,

3. nákladný výťah so zakázanou prepravou osôb,

4. zdvíhacia plošina s povolenou dopravou osôb a nákladu,

d) stavebný výťah

1. na prepravu osôb a nákladu,

2. nákladný s prístupom osôb na nosnú plošinu,

e) regálový zakladač so stanovišťom obsluhy na zakladači a jeho presuvňa,

f) pohyblivé schody a chodníky,

g) lyžiarsky vlek a vodnolyžiarsky vlek,

h) výsuvný rebrík s motorovým pohonom,

i) zariadenie technickej zábavnej činnosti, napríklad lunaparku a iného zábavného zariadenia, s motorovým pohonom:

1. na zdvíhanie osôb v zariadení na to určenom, napríklad gondole, sedačke, kabínke, do výšky nad 1,5 m, alebo ktorým sa osoby počas prevádzky zariadenia dostanú do výšky nad 1,5 m nad terén, napríklad kolotočom,

2. horská dráha s vozíkmi na koľajnicovej trati s prevýšením vyšším ako 3 m,

j) pohyblivé javiskové zariadenie s motorovým pohonom v

1. hornej javiskovej časti, napríklad javiskový ťah, požiarna a akustická opona, portálový most a portálová veža, osvetľovacia batéria, záves svietidiel a lustrov, projekčný rám,

2. dolnej javiskovej časti, napríklad zdvíhací stôl, stôl orchestriska, javiskové prepadlisko,

k) zdvíhacie čelo určené na montáž na vozidlo alebo do vozidla, ktoré je určené na zdvíhanie osôb pri nastupovaní alebo vystupovaní z vozidla.

B. Technické zariadenia zdvíhacie skupiny B podľa druhu sú:

a) zariadenie, ktorým je

1. žeriav a zdvíhadlo s motorovým pohonom s nosnosťou do 1 000 kg vrátane a s ľudským pohonom s nosnosťou od 1 000 kg do 5 000 kg vrátane,

2. vrátok s motorovým pohonom určený na zdvíhanie bremien,

b) zdvíhacie ústrojenstvo dopravného vozíka a nakladača s motorovým pohonom určené na zdvíhanie a prepravu bremena pomocou prostriedku na viazanie, zavesenie alebo uchopenie,

c) prídavné zdvíhacie príslušenstvo na zavesenie alebo uchopenie bremena, ktoré nie je trvalou súčasťou technického zariadenia zdvíhacieho skupiny A a skupiny B, a to

1. zdvíhacie ústrojenstvo na manipuláciu s kontajnerom ISO,

2. zariadenie na zavesenie alebo uchopenie bremena, napríklad magnet, traverza, prísavkové zariadenie, kliešte, drapák, okrem prostriedkov uvedených v skupine C písm. a),

d) špeciálne zdvíhacie zariadenie s motorovým pohonom určené na zdvíhanie bremena, a to

1. zdvíhacia rampa,

2. zdvíhacia plošina,

3. stabilné, mobilné a premiestniteľné servisné zdvíhacie zariadenie, ktoré je určené len na zdvíhanie vozidla,

4. zdvíhacie čelo určené na montáž na vozidlo alebo do vozidla, ktoré je určené na nakladanie alebo vykladanie nákladu,

e) nákladný stavebný výťah bez prístupu osôb na nosnú plošinu,

f) zvislá posuvná brána s motorovým pohonom s výškou zdvihu nad 2,7 m,

g) regálový zakladač bez stanovišťa obsluhy na zakladači a jeho presuvňa okrem zariadenia, ktoré je súčasťou automatizovaných systémov na manipuláciu a skladovanie,

h) javiskové zariadenie s ľudským pohonom,

i) schodiskový výťah a zvislá zdvíhacia plošina určené na používanie osobou s obmedzenou schopnosťou pohybu.

C. Technické zariadenia zdvíhacie skupiny C podľa druhu sú:

a) prostriedok na viazanie a zavesenie bremena, ktorý nie je trvalou súčasťou zdvíhacieho zariadenia, napríklad viazacie lano, reťaz, popruh, pás, hák, strmeň,

b) technické zariadenie zdvíhacie, ktoré je súčasťou pracovného prostriedku, napríklad technologickej linky, stroja alebo automatizovaného systému na manipuláciu a skladovanie,

c) technické zariadenie zdvíhacie zostavované jednorazovo, napríklad na montážne účely, na prepravu,

d) ostatné technické zariadenia zdvíhacie skupiny B s ľudským pohonom

**Termíny vykonávania odborných prehliadok (ďalej len „OP“), odborných skúšok ( ďalej len „ OS“) a opakovaných úradných skúšok VTZ zdvíhacích počas prevádzky (príloha č.7 k vyhláške č. 508/2009 Z.z.)**

|  |  |
| --- | --- |
| Technické zariadenie zdvíhacie | Prevádzka |
| Skupina/druh | Opakovaná úradná skúška | Skúška po rekonštrukcii | Prehliadka a skúška po oprave[**2)**](http://www.zakonypreludi.sk/zz/2009-508#f6822758) | Odborná prehliadka a odborná skúška[**1)**](http://www.zakonypreludi.sk/zz/2009-508#f6822757) |
| Montážna skúška | Úradná skúška | Odborná prehliadka | Odborná skúška |
| A | a | OPO/10r[**3)**](http://www.zakonypreludi.sk/zz/2009-508#f6822759) | RT | OPO | RT/O | RT/2r[**4)**](http://www.zakonypreludi.sk/zz/2009-508#f6822760)[**5)**](http://www.zakonypreludi.sk/zz/2009-508#f6822761) | RT/4r[**4)**](http://www.zakonypreludi.sk/zz/2009-508#f6822760)[**5)**](http://www.zakonypreludi.sk/zz/2009-508#f6822761) |
| b | OPO/10r | RT | OPO | RT/O | RT/1r | RT/2r |
| c 1 | OPO/6r | RT | OPO | RT/O | RT/3m | RT/3r |
| c 2 | OPO/10r | RT | OPO | RT/O | RT/6m | RT/6r |
| c 3 | OPO/10r | RT | OPO | RT/O | RT/6m | RT/6r |
| c 4 | OPO/6r | RT | OPO | RT/O | RT/3m | RT/3r |
| d 1 | OPO/10r | RT | OPO | RT/O | RT/3m | RT/3r |
| d 2 | OPO/10r | RT | OPO | RT/O | RT/TPV | RT/TPV |
| e | OPO/10r | RT | OPO | RT/O | RT/1r | RT/2r |
| f | OPO/10r | RT | OPO | RT/O | RT/3m | RT/3r |
| g | OPO/10r | RT | OPO | RT/O | RT/TPV | RT/1r |
| h | OPO/10r | RT | OPO | RT/O | RT/TPV | RT/TPV |
| i 1 | OPO/10r | RT | OPO | RT/O | RT/6m | RT/1r |
| i 2 | OPO/10r | RT | OPO | RT/O | RT/6m | RT/1r |
| j 1 | OPO/10r | RT | OPO | RT/O | RT/TPV | RT/2r |
| j 2 | OPO/10r | RT | OPO | RT/O | RT/TPV | RT/2r |
| k | OPO/6r | RT | OPO | RT/O | RT/3m | RT/3r |
| B | a 1 | X | RT | X | RT/O | RT/3r[**4)**](http://www.zakonypreludi.sk/zz/2009-508#f6822760) | RT/6r[**4)**](http://www.zakonypreludi.sk/zz/2009-508#f6822760) |
| a 2 | X | RT | X | RT/O | RT/TPV | RT/TPV |
| b | X | RT | X | RT/O | RT/TPV | RT/TPV |
| c 1 | X | RT | X | RT/O | RT/TPV | RT/TPV |
| c 2 | X | RT | X | RT/O | RT/TPV | RT/TPV |
| d 1 | X | RT | X | RT/O | RT/TPV | RT/TPV |
| d 2 | X | RT | X | RT/O | RT/TPV | RT/TPV |
| d 3 | X | RT | X | RT/O | RT/TPV | RT/TPV |
| d 4 | X | RT | X | RT/O | RT/TPV | RT/TPV |
| e | X | RT | X | RT/O | RT/TPV | RT/TPV |
| f | X | RT | X | RT/O | RT/TPV | RT/TPV |
| g | X | RT | X | RT/O | RT/TPV | RT/TPV |
| h | X | RT | X | RT/O | RT/TPV | RT/TPV |
| i | X | RT | X | RT/O | RT/TPV | RT/TPV |
| C | a | X | O | X | O | O/TPV | O/TPV |
| b | X | O | X | O | O/TPV | O/TPV |
| c | X | O | X | O | O/TPV | O/TPV |
| d | X | O | X | O | O/TPV | O/TPV |

Vysvetlivky:

1) Lehoty platia, ak technické podmienky výrobcu neurčujú kratšie lehoty.

2) Podľa [§ 18 ods. 1](http://www.zakonypreludi.sk/zz/2009-508#f6822344).

3) Pre dočasnú žeriavovú dráhu sa nevyžaduje.

4) Pre trvalé žeriavové dráhy, pre stavebné žeriavy, mobilné žeriavy (cestné výložníkové), lanové žeriavy, nakladacie žeriavy (hydraulické ruky), železničné žeriavy a pre žeriavy v horúcom alebo v agresívnom prostredí je lehota
– odborných prehliadok jeden rok,
– odborných skúšok dva roky.

5) Pre dočasnú žeriavovú dráhu v lehotách podľa technických podmienok výrobcu.

RT – revízny technik

TPV – lehoty podľa technických podmienok výrobcu

OPO – oprávnená právnická osoba

O – prevádzkovateľom určená osoba

X – nevyžaduje sa

r – roky

m – mesiace

Odborné prehliadky, odborné skúšky a opakované úradné skúšky vybraných VTZ zdvíhacích sa budú vykonávať za účasti prevádzkovateľa zariadení, resp. ním poverenej obsluhy zdvíhacích zariadení, správcu objektu, resp. pracovníka centra podpory. O realizácii vykonania odborných prehliadok, odborných skúšok a opakovaných odborných skúšok VTZ zdvíhacích, o termíne a čase bude informovaný príslušný správca objektu a príslušný technik BOZP a PO v rámci svojej pôsobnosti.

Ročné harmonogramy OP a OS, umiestnenie VTZ zdvíhacích, typové označenie a počet v objektoch a v zariadeniach MV SR budú úspešnému uchádzačovi poskytnuté.